**PIRMOSIOS PAKOPOS BIOCHEMIJOS STUDIJŲ PROGRAMOS KOMITETAS**

**2024-11-07 Nr. 610000-KT-89**

1. SVARSTYTA. Studentų atsiliepimai apie 2023‒2024 studijų metų pavasario semestro studijas.

Didelių ar pasikartojančių problemų nebuvo išskirta. Buvo keli nusiskundimai dėl per didelio darbo krūvio. Pažymėta, kad naujas dalykas „Polimerinės medžiagos nanotechnologijose“ ir anksčiau pastabų sulaukęs dalykas „Spektroskopija“, studentų įvertinti teigiamai.

2. SVARSTYTA. Studentų privalomoji praktika.

NUTARTA:

1. Plačiau viešinti studentams turimas galimybes prisijungti prie mokslinės veiklos bei informuoti apie įvairius renginius mokslo ir karjeros tema.

2. Pagal galimybes sudaryti užsiėmimų tvarkaraštį taip, kad 7 ir 8 (o gal net ir 5–6) semestruose per savaitę būtų 1–2 dienos be užsiėmimų arba užsiėmimai suplanuoti pirmoje dienos pusėje.

3. Fakulteto administracijai priminti dabartiniams partneriams, kad gali nuolat viešinti savo darbo / praktikos pasiūlymus studentams universiteto viešinimo kanalais. Kreiptis į naujas įmones su kvietimu teikti pasiūlymus Biochemijos programos studentams atlikti profesinę praktiką.

4. Apsvarstyti galimybę organizuoti fakulteto Karjeros dieną.

3. SVARSTYTA. Biochemijos krypties studijų savianalizės suvestinės rengimas.

NUTARTA. Greitu metu suorganizuoti darbo grupės susitikimą.

4. SVARSTYTA. Biochemijos Studijų programos komiteto sudėtis.

NUTARTA. Kreiptis į fakulteto dekaną dėl naujo Komiteto nario teikimo fakulteto tarybai iki 2024‒2025 studijų metų pavasario semestro pradžios.